የራዲዮ መጽሔት ወጎች:- ከቴዲ አፍሮ ጋር የተካሄደ የቴሌቭዥን ቃለ ምልልስ እና ሌሎች ታሪኮች
“ሁለት ነገር ነው። አንደኛው ለመረዳት መፍቀድ ወይም ያለመፍቀድ፤ ሁለተኛው ደግሞ መቻል እና ያለመቻል ነው። አንድን ነገር ለመረዳት ፍቃድ ሲኖር ነው ጥልቀት ያለውን የችግሩን መጠን ማወቅ፤ መፍትሄውንም ማየት የሚቻለው። በተዘጋ ልብ ምንም እውነት አይገለጥም።” ቴዲ አፍሮ።
ቴዲ አፍሮ ረዥሙን ቀጠሮ አክብሮ ረዘም ዘለግ ላለ ወግ ከአሜሪካ ድምጽ ስቱዲዮ ተገኝቷል። ስለ ሕይወት፥ ሙዚቃና ታሪክ ይወያያል። አቶ አክሊሉ ደምሴና አቶ ተስፋዬ ኃይሉ መሥራች የቦርድ አባላት ናቸው። አቶ ቢኒያም ሙልጌታ ከድርጅቱ አዳዲስ ተተኪ የአመራር አባላት አንዱ ነው። ድርጅቱ የዩናይትድ ስቴትሱ የኢትዮጵያውያን የሽልማት ድርጅት በእንግሊዝኛው ምህጻረ ቃል SEED ማኅበረ ግዩራን ዘር-ኢትዮጵያ ይሰኛል። የማለዳ ጅማሮውን፥ ዛሬ የደረሰበትን እና ብሎም ያለፉት ሃያ አምስት ዓመታት ጉዞውን መለስ ብለን መልከት እናደርጋለን። የነገ መንገዶቹንና አቅጣጫውንም ወደፊት በሚያሳየው መነጥር አቅርበን ለማየት እንጥራለን። ንጉሴ አክሊሉ በአዲስ አበባው የድምጽ መስኮቱ ስለ ግንቦት ጋብቻ እና ፍቺ፤ ስለ ሕጻናት ያወጋናል። ከቴዲ አፍሮ ጋር የተደረገውን ይህን ቃለ ምልልስ በቴሌቭዥን መስኮት ለመከታተል ከፈለጉ የፌስ ቡክ ተከታዩን ማገናኛ መስመር ይጫኑ